armvectores/hy_wikipedia_2023 huggingface dataset:
Պոցոլ Գրոպո

Պոցոլ Գրոպո (իտալերեն՝ Pozzol Groppo), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 389 մարդ (2008)։ Բնակչության խտությունը՝ 28 մարդ/կմ²։ Տարածքը կազմում է 14 կմ²։ Փոստային ինդեքս՝ 15050։ Հեռախոսային կոդ՝ 0131։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լյուդմիլա Բրոժովա-Պոլեդնովա

Լյուդմիլա Բրոժովա-Պոլեդնովա (դեկտեմբերի 20, 1921(1921-12-20), Պրահա, Չեխոսլովակիա - հունվարի 15, 2015(2015-01-15), Պլզեն, Jihozápad, Չեխիա), 1950-ական թվականների չեխ պետական դատախազ։ Կոմունիստական ռեժիմի անկումից հետո 6 տարվա ազատազրկման է դատապարտվել Միլադա Գորակովայի և այլ այլախոհների նկատմամբ 1950 թվականին ցուցադրական դատավարություններին մասնակցելու համար, ինչը հանգեցրել է առնվազն չորս մահապատժի։ Դատավարության ընթացքում Բրոժովան 86 տարեկան էր։
Բրոժովա-Պոլեդնովան միակ մարդն էր, որը դատապարտվել է  1950-ական թվականներին Չեխոսլովակիայում իշխող կոմունիստական ​​կուսակցության կողմից քաղաքական մաքրության և բռնաճնշումների համար։


== Կենսագրություն ==
Լյուդմիլա Բիդերմանովան ծնվել է 1921 թվականին Պրահայում։ 1948-1949 թվականներին սովորել է Իրավունքի աշխատանքային դպրոցում (չեխ․՝ Právnická škola pracujících)։
1952 թվականին ավարտել է Պրահայի Կարլի համալսարանի իրավագիտության ֆակուլտետը, այնուհետև աշխատել է Պլզենում։ Չեխոսլովակիայում կոմունիստական ռեժիմի անկումից հետո Բրոժովա-Պոլեդնովային մեղադրել են և դատի տվել։ Սկսած 2009 թվականի մարտից՝ դատապարտվել է 6 տարվա ազատազրկման։ Այդ ժամանակ նա ամենածեր բանտարկյալն էր երկրում։ Ըստ նախագահ Վացլավ Կլաուսի հայտարարած համաներման՝ ազատ է արձակվել 2010 թվականի դեկտեմբերին տարիքի և առողջական վիճակի պատճառով։
Մահացել է 2015 թվականի հունվարի 15-ին Պրահայում՝ 93 տարեկան հասակում։


== Ցուցադրական գործընթաց ==
1950 թվականի ամռանը, որպես «Աշխատանքային դատախազ», մասնակցել է պետության դեմ ընդդիմադիր քաղաքական գործիչ և նացիստական համակենտրոնացման ճամբարների նախկին բանտարկյալ Միլադա Գորակովայի կազմակերպած դավադրության մեջ մեղադրվող խմբի ցուցադրական դատավարությանը։
Դատական գործընթացը հանգեցրել է չորս մահվան դատավճռի և չորս ցմահ բանտարկության։ Բրոժովա-Պոլեդնովան Յոզեֆ Ուրվալեկի և մյուսների հետ ակտիվ մասնակցել է գործընթացին և մահապատժին։ Գորակովայից բացի դատավարության զոհ են դարձել Զավիշ Կալանդրան, Յան Բուհալը և Օլդրժիխ Պեկլը։ Ավելի ուշ Չեխական հեռուստատեսությունն այդ գործընթացը համարել Է «Երկրի պատմության ամենասարսափելի իրադարձություններից մեկը»։


== Ծանոթագրություններ ==
Անտիպատրոս II

Անտիպատրոս II Մակեդոնացի (հուն․՝ Ἀντίπατρος Β'), Մակեդոնիայի Կասանդր (երբեմն նաև Անտիպատր II) արքայի որդին, մ.թ.ա. 294 թվականից Մակեդոնիայի թագավոր։
Նրա հիմնական հակառակորդը եղել է իր եղբայրը, որն ապստամբություններ է բարձրացրել հոր ժառանգությանը տիրանալու համար։ Գահին անցնելուց հետո Անտիպատրոսը աքսորում է եղբորը և սպանում մորը՝ Ֆեսալոնիկին, որը սատարում էր Անտիպատրոսի եղբոր՝ Ալեքսանդր V-ի վարած քաղաքականությունը։
Ալեքսանդրը ստանալով հելլենիզմի դարաշրջանի զորավար Պյուռոսի օգնությունը կարողանում է վերադառնալ աքսորից և հաստատվել Մակեդոնիայի որոշ տարածքների վրա։ Որոշ ժամանակ անց Ալեքսանդրին հաջողվում է գահընկեց անել Անտիպատրոսին և հռչակվել Մակեդոնիայի թագավոր։ Գահընկեց արվելուց հետո Անտիպատրոսը փախչում է աներոջ տուն, սակայն Ալեքսանդր V-ը հրամայում է սպանել եղբորը։ Մ.թ.ա. 279 թվականին Անտիպատրոսը սպանվում է։


== Արտաքին հղումներ ==
Justinus's account of the killing of Antipater II
Plutarch's account of the ousting of Antipater II


== Ծանոթագրություններ ==
Տագակյուլա

Տագակյուլա (էստ․՝ Tagaküla), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 103 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էսկլենվիլե

Էսկլենվիլե (ֆր.՝  Esclainvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 139 մարդ, բնակչության խտությունը` 24.91 մարդ/կմ²։ Բնակավայրը զբաղեցնում է 5.58 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 25 կմ հարավ։


== Բնակչություն ==


== Տնտեսություն ==
2010 թվականին ուներ 100 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 20։ Ակտիվության ցուցանիշը կազմում է 80,0 %։ 80 աշխատունակ մարդկանցից աշխատել է 69 անձ (40 տղամարդ և 29 կին)։ Գործազուրկ են եղել 11 անձ (6 տղամարդ և 5 կին)։ 20 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դողոդաղ

Դողոդաղ, լեռ Սյունիքի բարձրավանդակի հյուսիսային մասում, Մռավի լեռնաշղթայում։


== Ծանոթագրություններ ==
Գեղիկ Քյոփրուսու

Գեղիկ Քյոփրուսու, կամուրջ արևմտյան Հայաստանում, Էրզրումի նահանգի Սպերի գավառի Թորթումի շրջանում, Օլթի գետի ճյուղերից մեկի՝ Սիվրիի վրա, Օլթի քաղաքից 20֊21 կմ հարավ֊արևմուտք։ կամրջից 1֊2 կմ հեռու կան հանքային տաք աղբյուրներ։


== Ծանոթագրություններ ==
Եղեռնի զոհերի հուշարձան (Բուենոս Այրես, Արգենտինա)

Անվան այլ կիրառումների համար տե՛ս՝ Եղեռնի զոհերի հուշարձան (այլ կիրառումներ)Եղեռնի զոհերի հուշարձան, հուշարձան Արգենտինայի մայրաքաղաք Բուենոս Այրեսում՝ հայկական գերեզմանատան տարածքում։


== Պատմություն ==
Հուշարձանը կառուցվել է ի հիշատակ հայոց ցեղասպանության զոհերի։ Հուշարձանի կառուցումն սկսվել է 1980-ական թվականներին և ավարտվել է 1985 թվականին։


== Տվյալներ ==
Հուշարձանը մատուռանման կառույց է՝ կոնաձև գմբեթով, աստիճաններով։ Գտնվում է հայկական գերեզմանատան տարածքում (Buenos Aires, Consejo 1414 Argentina)։ Հուշարձանի վրա մակագրված է. «1915-1985 թթ. զոհերին»։


== Ծանոթագրություններ ==
Երաժշտության ընդհատված դաս

Երաժշտության ընդհատված դաս (հոլ.՝ Onderbreking van de muziek), հոլանդացի նկարիչ Յան Վերմեերի նկարներից, հավանաբար նկարված 1660-1661 թվականներին։ Երաժշտության թեմայի ժանրով նկարներ 17-րդ դարի հոլանդական նկարչության մեջ արդիական էին։ Նկարը պահվում է Նյու-Յորքում՝ Ֆրիկի հավաքածուում։
Ստեղծման պատմություն
1660 թվականին Յան Վերմեերը ընտանիքի հետ տեղափոխվում է իր մոր տուն, որը գտնվում էր Աուդ Լանգենդեյկում (հոլ.՝ Oude Langendijk), նյու-Յորքի Դելֆտե կրկեսի մոտ։ Շենքի առաջին հարկում նկարիչը տեղավորում է իր արհեստանոցը , որտեղ և, հավանաբար, 1660-1661 թվականների ընթացքում նկարում է այս նկարը։ 1901թվականին այն գնվել է 26000 դոլարով, որը զգալիորեն ավելի մեծ գումար էր ,քան նկարչի մնացած նկարները։
Նկարի սյուժե
«Երաժշտության դաս», «Համերգ», «Լյութնիստկա» և «Կիթառահար» նկարների հետ այս ստեղծագործությունը մի մասն է կազմում երաժշտական թեմաներին նվիրված նկարների։ Այս նկարի սյուժեն արտացոլում է 17-րդ դարի Եվրոպայում սիրաշահելու գործընթացը, մասնավորապես `նվագելու ժամանակ , ընկերոջ կամ երաժշտության ուսուցչի հետ։ Դատելով հագուստի հարուստ տեսքից, երևում է, որ մեծ ուսուցիչը եկամուտ ունի։ Առաջին հայացքից նման անհասկանալի դետալներից մեկը գինու բաժակն է և հետևի պլանում ՝ Էրոսի նկարը, որը ներքին ուղղվածություն ունի գործող երկու անձանց միջև մտերիմ հարաբերությունների։ Էրոսի նկարի միջոցով նկարիչն արտահայտում է այն միտքը, որ միայն իրար հետ կապված մարդկանց միջև կարող անկեղծ սեր լինել։ Տղամարդն ու աղջիկը միասին նոտաների թերթ են բռնել, և այդ ժամանակ, հավանաբար, ինչ- որ մեկը սենյակ է մտնում , և աղջիկը, հանկարծակիի գալով շրջում է գլուխը։
Որպեսզի աղջկա դեմքն ավելի արտահայտիչ երևա, և հայացքն ավելի ուշադրություն գրավող լինի, Վերմեերը նրա գլխին նկարում է սպիտակ գլխաշոր և լուսավոր տոնով հագեցնում է դեմքի գույնը։ Այս աշխատանքի մեջ Վերմեերը առաջին պլան է բերում մարդկային փոխհարաբերությունները , ոչ դե գործողությունների զարգացում։ Ենթադրվում է, որ ձախ անկյունի թռչնի վանդակը նկարվել է հետագայում՝ այլ նկարիչների կողմից, քանի որ ներկի բաղադրությունը տարբեր է հիմնական ներկի բաղադրությունից։


== Ծանոթագրություններ ==
Քամին մեզ կտանի

Քամին մեզ կտանի (պարսկերեն՝ باد ما را خواهد برد, Bād mā rā khāhad bord) ֆիլմի համար Աբաս Քիառոստամին արժանացել է 3 մրցանակի Վենետիկի կինոփառատոնում՝ այդ թվում նաև որպես լավագույն ֆիլմ։


== Սյուժե ==
Մի ինժեներ ուղևորվում է հեռավոր իրանական գյուղ՝ անհասկանալի գործուղմամբ, որով նախատեսված են փոս փորող անհայտ օգնականներ։ Բլրի մոտ աշխատող մարդիկ դառնում են ֆիլմում պատկերված միջավայրի գլխավոր կերպարներից։ Ինժեները մերթընդմերթ մեքենայով բարձրանում է զառիվերը, որպեսզի ընդունի այն հեռախոսազանգերը, որոնք լավ չեն հասնում ստորոտի գյուղը։ Ի՞նչ զանգեր են դրանք։ Ծեր կի՞ն է մեռնում։ Խոսքը թաղված գանձի որոնման մասի՞ն է, թե՞ դիակները շիրմից հանելու։ Սա մնում է անհայտ, քանի որ խոսակցին մենք չենք լսում։ Ժամանակակից հերոսի կյանքում իշխող մեքենան ու ձեռքի հեռախոսը թվում են աննպատակ, կարևորվում են միայն մղումներն ու պահի զգայական բովանդակությունը։ Գյուղացիների ավանդական կյանքն էլ ավելի իմաստալից չի թվում։ Ֆիլմը նման է Բեքեթի աբսուրդի թատրոնին, «Գոդոյին սպասելիս» պիեսին։


== Դերերում ==
Բեհզադ Դուրանի
Նողրե Ասադի
Ռուշան Քարամ Էլմի
Բահման Ղոբադի
Շահպուր Ղոբադի
Ռեյհան Հեյդարի
Մասուդ Մենսուրի
Ալի Ռեզա Նադերի
Ֆրանգիս Ռահսեփար
Գեբել էլ֊Սիլսիլա

Գեբել էլ-Սիլսիլա (արաբ․՝ جبل السلسلة‎‎, եգ․: ẖny), տեղանք, որը գտնվում է Էդֆուից հարավ՝ Ասուանից 65 կմ հյուսիս։ Հնում հայտնի է եղել իր քարհանքներով։


== Անվանում ==
Այս վայրում ավազաքարե լեռները երկու կողմից շրջապատում են Նեղոսը, ինչի արդյունքում նեղացնում է նրա հոսքը։ Գետի հոսանքին հակառակ շարժվելով, որն այդ հատվածում ավելի ուժեղ է դառնում, զբոսաշրջիկները ստիպված էին լրացուցիչ ջանք թափել։ Այդ պատճառով տեղանքը ստացել է Հենու (բառացիորեն՝ «թիի վայր») անվանումը։ Իսկ արաբական Գեբել էլ-Սիլսիլա անվանումը (բառացիորեն՝ «շղթաների լեռ») կապված է մի լեգենդի հետ, ըստ որի շղթան պատնեշում է գետի այդ հատվածը։


== Պատմություն ==
Այստեղ գտնվող քարհանքերը գոյություն են ունեցել առնվազն եգիպտական XVIII դինաստիայից մինչև հունահռոմեական ժամանակաշրջանը։
XVIII դինաստիայի ժամանակ եգիպտացիները կրաքարով շինարարությունը փոխարինեցին ավազաքարով։ Այդ ժամանակահատվածում Գեբելեինի քարհանքը չէր արտադրում բավականաչափ նյութ վիթխարի շինարարությունների համար, և Գեբել էլ֊-Սիլսիլան վերածվեց ավազաքարի աղբյուր։
Ռամզես II-ի օրոք 3000-ից ավել աշխատողներ գետի արևելյան ափի քարհանքում արդյունահանում էին ավազաքար Ռամզեսեում քաղաքի համար։ Հենց այստեղ, լեռնային զանգվածի հյուսիսային ծայրում տեղակայված են հին քաղաքի և տաճարի ավերակները՝ Ռամզես II-ի ժամանակաշրջանի մակագրություններով։ Քաղաքի արևելքում է գտնվում Ամենհոտեպ IV-ի ժայռափոր գրությունը, որից հետևում է, որ նա պատվիրել է հատել բլոկներ Կառնակի արևի տաճարի համար։
Նեղոսի արևմտյան ափին տեղակայված են Հորեմհեբի, Սեթի I-ի, Ռամզես II-ի և Մերնեպտահի ժայռփոր սրբավայր-կենոտաֆներ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Friends of Silsila Archived 2021-10-19 at the Wayback Machine.
Gebel el Silsila (Epigraphic) Survey Project blog
Photo gallery of "Gebel el Silsileh: The Quarries East and West", part of "The Egyptian Theben Desert Portfolio" by Yarko Kobylecky
Մարիբ

Անվան այլ կիրառումների համար տե՛ս՝ Մարիբ (այլ կիրառումներ)
Մարիբ (արաբ․՝ مأرب‎‎), քաղաք Եմենում, Ռուբ ալ Խալի անապատի հարավարևմտյան մասում գտնվող օազիսում, երկրի ներկայիս մայրաքաղաք Սանայից 135 կմ դեպի արևելք։  Նույնանուն նահանգի վարչական կենտրոնն է։ Համարվում է Ասիայի ամենահին քաղաքներից մեկը։
Վլատադոն

Վլատադոն (հուն․՝ Μονή Βλατάδων), Կոստանդնուպոլսի ուղղափառ եկեղեցիների ուղղափառ ստավրոպոիգիական վանք, գտնվում է հին քաղաքային պատերից ոչ հեռու՝ Սալոնիկի Էպտապիրգիու և Ակրոպոլեոս փողոցների անկյունում, Հունսատան։ 1988 թվականին ընդգրկվել է ՅՈՒՆԵՍԿՕ-ի Համաշխարհային ժառանգության մշակութային օբյեկտների ցանկում։
Վանքի հիմնադիրներ են դարձել Դորոֆեյ և Մարկ Վլատադները՝ Գրիգորյա Պալամայի հետևորդները։ Գլխավոր տաճարի կառուցումն ընթացել է 1351-1354 թվականներին։ Կառուցման աջակցություն է հայտնել Աննա Սավոյսկայա կայսրուհին։ Տաճարի ներսը զարդարվել է 1360-1380 թվականների դարաշրջանի որմնանկարներով։
16-րդ դարում բնակիչների արտոնություններն արմատավորվել են Հովսեփ II և Երեմիա II պատրիարքների կողմից։ 1633 թվականին Կոստանդնուպոլսի պատրիարք Կիրիլլ I Լուկարիսն այն տեղափոխել է աթոսական Իվերական վանքի տիրապետության տակ, միայն 1648 թվականին Յոհաննիկի II բնակիչներին վերադարձրել են նախկին կարգավիճակը։
Գլխավոր մայր տաճարի կառույցն ուժեղ վնասվել է 1978 թվականի երկրաշարժի ժամանակ և ավելի ուշ վերականգնվել։ Հնագույն հատվածներ են հանդիսանում սուրբ Պետրոս և Պողոս առաքյալների մատուռը, տաճարի գմբեթը և ներքին հարավային պատը։ Վանքում պահպանվում է բյուզանդական սրբապատկերների մեծ հավաքածու։
Այժմ վանքն ունի Կալմարիայում Սուրբ Գևորգ մեծ նահատակի և Նիկոլայ Հրաշագործ եպիսկոպոսի վանատները Հալատիստին մոտ։ Վանքի վանատներից մեկը 2017 թվականին դարձել է դատական դատավեճի առարկա Կոստանդնուպոլսի և Էլլադական ուղղափառ եկեղեցիների միջև։
Վանքում գործում է սրբահայրական ուսումնասիրությունների Պատրիարքների համալսարան։


== Վանահայրեր ==

Ստիլիան (Հարկիանակիս) (1966-1974)
Իեզեկիլ (Ցուկալաս) (1974 օգոստոսի 5-1975 օգոստոս)
Նիկոդիմ (Անագնոստու) (1975—1977)
Պանթելեիմոն (Ռոդոպուլոս) (1977 նոյեմբերի 15-1980 հունվարի 25)
Ֆեոդորիտ (Ցիրիգոտիս) (1980 հունվարի 25-1985)
Պանթելեիմոն (Ռոդոպուլոս) (1985—2012)
Նիկիֆոր (Փսիշլուդիս) (2012 օգոստոսի 30-ից)


== Ծանոթագրություններ ==
Շատուրտորֆ

Շատուրտորֆ (ռուս.՝ Шатурторф), գյուղ Ռուսաստանի Մոսկվայի մարզի Շատուրսկի շրջանի կազմում։
Բնակչությունը 2003 թվականին գրանցված տվյալներով կազմում էր 3300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբեն Մանգասարյան

Ռուբեն Սարգսի Մանգասարյան (հունիսի 29, 1960(1960-06-29), Երևան, Հայկական ԽՍՀ, ԽՍՀՄ - մարտի 21, 2009(2009-03-21), Երևան, Հայաստան), հայ լուսանկարիչ, ֆոտոլրագրող։
Նրա նկարների թեմատիկան են Հայաստանի անցած պատմական ճանապարհը, նրա ողբերգական և ծանր տարիները՝ Սպիտակի երկրաշարժ, Արցախյան շարժում, պատերազմ, սոցիալական ծանր իրականություն, Հայաստանի անկախացում, հայ-թուրքական հարաբերություններ և այլն։


== Կենսագրություն ==
Ծնվել է 1960 թվականի հունիսի 29-ին Երևանում։ Սովորել է Մոսկվայի անտառտեխնիկական ինստիտուտում։ 1979 թվականին ծառայել է խորհրդային բանակում։ 1983 թվականին Հայկական հեռուստատեսությունում եղել է լուսանկարիչ, 1985 թվականին՝ «Նովոստի» գործակալության լուսանկարիչ։ 1996 թվականին Երևանում հիմնադրել է «Պատկեր» գործակալությունը։ 2004 թվականին ղեկավարել է Լրատվամիջոցների կովկասյան ինստիտուտի «Ուորլդ Պրես Ֆոտո» ֆոտոժուռնալիստիկայի դասընթացը։
Ռուբեն Մանգասարյանը հեղինակ է մի քանի տասնյակ լուսանկարչական ռեպորտաժների, որոնք տպագրվել են «Թայմս», «Բոստոն Գլոբ», «Ֆիգարո», «Ջեո Կորեա», «Նյու-Յորք Թայմս», «Ֆոկուս» և մի շարք այլ պարբերականներում։ Նա համագործակցել է «AP», «Ֆրանս-պրես», «Ռոյթերս», «Իտառ-Տասս», «Ռիա-Նովոստի» և այլ գործակալությունների հետ։ Նրան հաջողվել էր ձեռք բերել ամերիկյան նշանավոր «National Geographic Traveler» հանդեսի հայաստանյան տարբերակը հրատարակելու իրավունքը։


== Տես նաև ==
Մաքս Սիվասլյան, ֆրանսահայ լուսանկարիչ


== Ծանոթագրություններ ==


== Արտաքին հղումներ ==
Ռուբեն Մանգասարյան. «Պետք է նկարել այն դեպքում, երբ չես կարող չնկարել» Archived 2013-01-13 at the Wayback Machine.
Անկախության ճանապարհին
Կկվով ժամացույց (մուլտֆիլմ)

«Կկվով ժամացույց» (ռուս.՝ Часы с кукушкой), Իվան Ուֆիմցևի տիկնիկային անիմացիոն ֆիլմը` Սոֆյա Պրոկոֆևայի հեքիաթի հիման վրա։


== Սյուժե ==
Մի անգամ Կկուն լքեց ժամացույցը և ժամանակավորապես գործերով թռավ անտառ։ Նրա հարևանները՝ տարբեր գազաններ, որոշեցին օգնել և փոխարինել նրան։ Բայց ոչ մի լավ բան դրանից դուրս չեկավ։ Գորտուկը առաջին կամավորն էր, որը ցանկացավ փոխարինել կկվին նրա բացակայության ժամանակ։ Բայց արևի տակ նրա համար շոգ էր, նա միացրեց ջրի շիթը, որպեսզի զովանա, բայց արդյունքում ջրեց ժամացույցը և բոլոր հարևաններին։ Երկրորդը Կատուն ցանկացավ լինել կկու։ Բայց ջրից ժամացույցը կանգ էր առել։ Կատուն և բոլոր հարևանները լռության մեջ քնեցին։ Նրանց արթնացրեց այրված կարկանդակի հոտը։ Կատուները շտապեցին հանել այն վառարանից, բայց ուշ էր։ Հաջորդը Շունը ցանկացավ լինել կկու։ Ժամացույցը պահելու փորձերը անհաջողության մատնվեցին։ Առյուծը ցանկացավ բարձրանալ ժամացույցի վրա, բայց քամուց աստիճանը ճոճվեց և վայր ընկավ։ Բարեբախտաբար կկուն եկավ իր օգնականների հետ, և ժամացույցի սլաքները նորից շարժվեցին։


== Հեղինակներ ==


== Գրականություն ==
Прокофьева Софья Самый большой друг и другие сказки. — М.: АСТ, 2006. — 48 с. — (Сказки-мультфильмы). — 10 000 экз. — ISBN 5-17-042706-9 . Сказка «Часы с кукушкой» — с.40.
Прокофьева Софья Часы с кукушкой. — М.: Облака, 2015. — 24 с. — ISBN 978-5-9905976-5-5.


== Ծանոթագրություններ ==


== Արտաքին հղումներ ==
«Կկվով ժամացույց» մուլտֆիլմը «Անիմատոր.ռու» կայքում
Հահակե

Հահակեն (ուվեերեն՝ "արևելք"), Ֆրանսիայի անդրծովյան տիրույթ Ուոլիս և Ֆուտունայի հինգ շրջաններից մեկն է։ Տեղակայված է Ուլիս կղզում՝ Խաղաղ օվկիանոսում։ Ուվեա կառավարությունում մասն է։ Տարածքը կազմում է 27.8 կմ քառակուսի, իսկ բնակչությունը 3,759 մարդ՝ 2008 թվականի տվյալներով։ 


== Աշխարհագրություն ==
Գտնվում է Ուոլիս կղզու կենտրոնական հատվածում։ Հահակեն սահմանակցում է Հիհիֆո և Մուա շրջաններին։ Շրջանում կան 6 գյուղեր (մունիցիպալիտներ), որոնցից մեկը նաև ամբողջ անդրծովյան տիրույթի մայրաքաղաքնհ է և ամենամեծ նավահանգիստը (Մատա-Ուտու)։


== Տեսեք նաև ==
Ալոֆիվալի
Տալիետումու


== Ծանոթագրություններ ==


== Արտաքին հղումներ ==
Map showing the location of Mata-Utu Archived 2002-02-20 at the Wayback Machine.
Picture of the lagoon of Mata-Utu( Archived 2009-09-25 at the Wayback Machine. 2009-10-31)
Գյուլթափա (Բայազետի գավառ, ձմեռանոց)

Անվան այլ կիրառումների համար տե՛ս՝ Գյուլթափա (այլ կիրառումներ)Գյուլթափա, ձմեռանոց Արևմտյան Հայաստանում, Էրզրումի վիլայեթի Բայազետի գավառում։ Հավանաբար գտնվում էր Գյուլթափա գյուղի մոտակայքում։


== Բնակչություն ==
1878 թվականին 5 տուն` 21 քուրդ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յարոսլավլի մարզ

Յարոսլավլի մարզ (ռուս.՝ Ярославская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Յարոսլավլ քաղաքը։
Սահմանակից է Ռուսաստանի Վլադիմիրի, Վոլոգդայի, Իվանովոյի, Կոստրոմայի, Մոսկվայի և Տվերի մարզերի հետ։


== Ծանոթագրություններ ==


== Արտաքին հղումներ ==
Յարոսլավլի մարզի պաշտոնական կայք Archived 2004-01-26 at the Wayback Machine.
Հարթվիգ Լեգեր

Հարթվիգ Լեգեր (գերմ.՝ Hartwig Löger, հուլիսի 15, 1965(1965-07-15), Selzthal, Լիցեն, Շտիրիա, Ավստրիա), ավստրիացի գործարար և պետական գործիչ, Ավստրիայի ֆինանսների նախարարը 2017 թվականի դեկտեմբերից։ Ավստրիայի փոխկանցլերը 2019 թվականի մայիսի 22-ից (անցումային կառավարության շրջանակներում) մեկ շաբաթ անց սկսել է պաշտոնավարել կանցլերի պարտականությունները ծառայողական կառավարությունում։ Այս պաշտոնը զբաղեցրել է մեկ շաբաթ։


== Կենսագրություն ==
Ծնվել է 1965 թվականի հուլիսի 15-ին Զելցտալ քաղաքում։
Մեծացել է Շտիրիայում, 1983 թվականին ավարտել է Ադմոնտի Stiftsgymnasium Admont վարժարանը։ Սկզբում քննություններ է հանձնել Ավստրիայի զինված ուժերի Offiziersanwärter ausbildung դպրոցում, սակայն ծնկի վնասվածքի պատճառով փողել է ուսումը։ Հետո որոշել է զբաղվել ապահովագրական բիզնեսով և 1987-1988 թվականներին մասնակցել է Վիեննայի տնտեսագիտական համալսարանում ապահովագրության դասընթացներին, իսկ 1999-2001 թվականներին ուսանել է միջազգային մենեջմենթ (IMEA) Սանկտ Գալենի համալսարանում։
1985-1989 թվականներին Լեգերը աշխատել է որպես հաճախորդների հետ աշխատանքի մենեջեր (ապահովագրական բրոքեր), այնուհետև մինչև 1996 թվականը աշխատել է Շտիրիայում Allianz Versicherungs AG ապահովագրական ընկերության վաճառքի գծով մենեջեր։ Դրանից հետո մինչև 1997 թվականը աշխատել է Grazer Wechselseitige ապահովագրական խմբում ղեկավարի օգնական և մինչև 2002 թվականը՝ Donau Versicherung AG-ում վաճառքի գծով մենեջեր։

2002-2017 թվականներին Հարթվիգ Լեգերն աշխատել է UNIQA ապահովագրական խմբում սկզբում որպես UNIQA International Versicherungs-Holding GmbH-ի կառավարիչ (մինչև 2005 թվականը) և որպես էքսկլյուզիվ վաճառքի բաժնի ղեկավար (մինչև 2011 թվականը)։ 2011 թվականին նա դարձել է UNIQA Versicherungen AG-ի գործադիր խորհրդի անդամ և այնուհետև UNIQA Austria-ի գլխավոր տնօրեն (2013 թվականից՝ UNIQA Österreich Versicherungen AG): 2017 թվականի դեկտեմբերին Լեգերն անցել է պետական ծառայության՝ դառնալով Ավստրիայի ֆինանսների նախարար, UNIQA Österreich-ում նրան փոխարինել է Կուրտ Սվոբոդան։
Լեգերը 2014 թվականից մինչև 2018 թվականի փետրվարը Ավստրիայի մարզական միության նախագահն էր։ 2011 թվականի սեպտեմբերից հանդիսանում է Վիեննայի Österreichischer Wirtschaftsbund կազմակերպության անդամ, ինչպես նաև Markomannia-Eppenstein եղբայրության Կաթոլիկ կազմակերպության անդամ։
Ֆինանսների նախարարի պաշտոնում Հարթվիգ Լեգերը նշանակվել է Ավստրիայի ժողովրդական կուսակցությունից։ Նա միաժամանակ հանդիսանում է 2018 թվականի հունվարից Österreichische Industrieholding GmbH կոմիտեի անդամ (ներկայումս կոչվում է Österreichische Beteiligungs AG)։


== Կառավարության ղեկավար ==
2019 թվականի մայիսի 22-ին, կառավարական ճգնաժամի ընթացքում, նշանակվել է անցումային կառավարության փոխկանցլեր։ Եվս մեկ շաբաթ անց կանցլերի պաշտոնը զբաղեցրել է ծառայողական կառավարությունում։ Հունիսի 3-ին նա թողեց այդ պաշտոնը։


== Ընտանիք ==
Ամուսնացած է, ունի երկու երեխա, բնակվում է Վիեննայում։


== Ծանոթագրություններ ==


== Արտաքին հղումներ ==
Ավստրիայի դաշնային կանցլերի պաշտոնական կայքը
Vom Makler zum Minister
Ավստրիայի ֆինանսների նոր նախարարը հույս ունի հաջորդ տարի տնտեսել մոտ 2,5 միլիարդ եվրո
Ավստրիան հարկեր է ներդնում Google-ի և Facebook-ի համար
Ավստրիան մտադիր է կարգավորել կրիպտոարժույթները
Fendi (երգ)

Անվան այլ կիրառումների համար տե՛ս՝ Ֆենդի«Fendi», ռուս հիփ հոփ կատարող Ռախիմ Աբրամովի, ավելի հայտնի որպես Rakhim, երգը, որը հետագայում դարձավ վիրուսային և տարածվեց ամբողջ աշխարհով մեկ։ Որպես սինգլ թողարկվել է 2020 թվականի հուլիսի 17-ին Rakhim լեյբլի շրջանակներում, պրոդյուսերը՝ Slava Marlow: Երգը ձայնագրվել է այն բանից հետո, երբ արտիստը ձեռք է բերել հանրահայտ Ֆենդի բրենդի վերարկուներից մեկը։


== Պատմություն ==
ՏիկՏոկ հավելվածի ռուսական սեգմենտում երգն ունեցել է ռեկորդային թվով տեսահոլովակներ՝ մոտ 3,2 մլն։ 2020 թվականի երգն ընդգրկվել է ՏիկՏոկ հավելվածի ամենահայտնի երգերի ցանկում և «ВКонтакте» սոցիալական ցանցի թոփ 30-ում։


== Տեսահոլովակ ==
Տեսահոլովակի պաշտոնական հեռարձակումը տեղի է ունեցել 2020 թվականի հոկտեմբորի 12-ին։ Մեկ օրվա ընթացքում այն հավաքել է 1,2 միլիոն դիտում։ Տեսահոլովակի ռեժիսորը Միխայիլ Կումարովն էր, իսկ օպերատորը՝ Ալեքսեյ Յանկովը։
ТНТ Music-ից Վլադիսլավ Շեինը երգը համեմատել է «էկշն ֆիլմից հատվածի» հետ և նշել է, որ տեսահոլովակը մռայլ գույներով է համեմված։


== Հակամարտություններ ==
2020 թվականի սեպտեմբերին ռուս ռեփեր Գանվեստը թողարկել է «Fendi2» երգը, որտեղ ամբողջովին կրկնօրինակված էր «Fendi» երգի կրկներգը։ Երգի հեռարձակումից առաջ Ռուսլանը գրել է. «Կա միայն մեկ օրիգինալ տարբերակ և այն իմն է»։ Սա դուր չեկավ Ռախիմին, ինչի արդյունքում կատարողների միջև քաշքշուկ եղավ։


== Չարթեր ==


== Ռեմիքս ==
«Fendi», ռուս հիփ հոփ կատարող Rakhim-ի համանուն երգի ռեմիքս տարբերակը՝ թողարկված հոլանդացի դիդջեյի, երաժշտական պրոդյուսեր R3hab-ի և ամերիկացի ռեփեր Smokepurpp-ի հետ միասին։ Երգի պրոդյուսեր է հանդիսացել R3hab-ը։


=== Նախապատմություն ===
Համագործակցության մասին լուրը առաջին անգամ հայտնի դարձել այն ժամանակ, երբ R3hab-ը իր Instagram-յան հաշիվում հրապարակում է կատարել, որտեղ առաջարկում էր Smokepurpp-ին համատեղ երգ ձայնագրել, ինչին Smokepurpp-ը համաձայնություն էր տվել։ Հետո, ըստ Ռախիմի, R3hab-ը և Smokepurpp-ը նրան առաջարկել են համատեղ երգ ձայնագրել։ Ինչպես նաև նա հայտարարել է, որ այս համագործակցությունը «նոր կյանք կպարգևի «Fendi»-ին և կմղի դեպի նոր մակարդակներ»։


=== Նկարագրություն ===
«Fendi»-ի ռեմիքս տարբերակում հայտնվել է Smokepurpp-ի հատվածը և նոր գործիքավորման հատված՝ R3hab-ի մասնակցույամբ, սակայն անհետացավ Ռախիմի առաջին հատվածը, ինչի հետ կապված երգը միանգամից սկսվում է հուկից և վերջում վերածվում «դղրդյուն դիփ հաուսի»։


=== Արձագանքներ ===
Արտյոմ Կուչնիկովը, ТНТ Music-ի թղթակիցը, ասել է, որ «Fendi»-ի նոր տարբերակը, ենթադրաբար, «երկլեզու հմայք» է ձեռք բերել՝ այն բանի համար, որ Ռախիմը չի փոխել իր իսկ հատվածների օրիգինալ լեզուն։ Արտյոմը նար նկատել է, որ երգի գործիքավորումը «պահպանել է օրիգինալ ռեփ վայբը», սակայն վերջում R3hab-ը «ռիթմերը տեղափոխում է EDM տարածք»։ Srsly կայքում հրապարակված հոդվածի հեղինակ Գալինա Իվանովան նշել է, որ ռեմիքսում «հին լավ «Fendi»-ն առաջին նոտաներից է ճանաչվում


== Ծանոթագրություններ ==
Please Me

«Please Me» (անգլ. թարգմանաբար՝ «Հաճույք պատճառիր ինձ»), երգ, որ ձայնագրվել է ամերիկացի հիփ-հոփ կատարող Քարդի Բիի կողմից ամերիկացի երգիչ Բրունո Մարսի հետ համատեղ։ Երգը թողարկվել է 2019 թվականի փետրվարի 15-ին։


== Թողարկում ==
2019 թվականի փետրվարի 13-ին Քարդի Բին ապաակտիվացրել է Ինստագրամի իր էջը այն մարդկանց զանգվածային հարձակումներից հետո, որոնք «Գրեմմի» մրցանակաբաշխությունում նրա հաղթանակը համարել են ոչ արժանի։ Սակայն արդեն փետրվարի 14-ին Քարդի Բին վերադարձրել է իր էջն ու անմիջապես հայտարարել իր նոր սինգլի թողարկման մասին, և այդ ժամանակ էլ ներկայացրել է սինգլի շապիկը։ Փետրվարի 15-ին տեղի է ունեցել սինգլի պրեմիերան։  Թողարկման օրը «Please Me» երգը գլխավորել է ամերիկյան iTunes-ը։


== Հիթ-շքերթներ ==


=== Տարեվերջյան հիթ-շքերթներ ===


== Հավաստագրումներ ==


== Ծանոթագրություններ ==
Վոլկովսկոե (գյուղ, Լոխովիցայի շրջան)

Վոլկովսկոե (ուկրաիներեն՝ Вовківське), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Կրիշտոպովկա։ Հիմնադրվել է 1870 թվականին։
2001 թվականի տվյալներով Վոլկովսկոե գյուղում բնակվում էր 195 մարդ։ Բնակավայրը զբաղեցնում է 1026 կմ² տարածք։ Բնակչության խտությունը կազմում էր 190,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հաղթանակ (ջոկատ)

Անվան այլ կիրառումների համար տե՛ս՝ Հաղթանակ (այլ կիրառումներ)Հաղթանակ, հայկական պարտիզանական ջոկատ ԽՍՀՄ Հայրենական Մեծ Պատերազմի ժամանակ։ Կազմակերպել են ՈՒԽՍՀ Լվովի մարզի Սելեց-Զավոնի ռազմագերիների ճամբարից փախած մի խումբ հայ ռազմագերիներ, 1943-ի մարտին։ Ջոկատի հրամանատարն էր կապիտան Ս. Հարությունյանցը, որը ծանր վիրավոր գերի էր ընկել 1942-ի մայիսին, Կերչում։ Գերության մեջ նա ղեկավարել է ընդհատակյա խումբը և կազմակերպել նրա անդամների փախուստը։ Ջոկատը մոտ մեկ տարի ինքնուրույն մարտնչել է ֆաշիստական զավթիչների դեմ՝ Արևմտյան Ուկրաինայի տարածքում։ 1944-ի հունվարին միացել է գեներալ-մայոր Ս. Կովպակի անվան 1-ին ուկրաինական պարտիզանական դիվիզիային, որի հրամանատարն էր Պ. Վերշիգորան։ Դիվիզիայի կազմում «Հաղթանակ» ջոկատը դարձել է 3-րդ գնդի 2-րդ վաշտ, հրամանատարը՝ Սերգեյ Հարությունյանց։ Վաշտը մասնակցել է Լվովի և այլ քաղաքների, Լեհաստանի ազատագրմանը, անցել 2100 կմ մարտական ուղի, աչքի ընկել շատ գործողություններում։ Ջոկատից իրենց խիզախությամբ հատկապես աչքի են ընկել ռադիստ Վռամ Ավանեսյանը, գնդացրորդ Բագրատ Գալստյանը, հրամանատարներ ու քաղաշխատողներ Մ. Խաչատրյանը, Հ. Պետյանը, Վ. Տոնյանը, Ե. Ղասաբյանը, Ա. Պողոսյանը, Ա. Ֆահրադյանը, Ռ. Սահակյանը, Ա. Մելքոնյանը, Լ. Ամիրյանը, Գ. Ավետիսյանը, Մ. Խալաթյանը, Գ. Օհանյանը, Հ. Հակոբյանը և ուրիշներ։
Ֆիումե Վենետո

Ֆիումե Վենետո (իտալերեն՝ Fiume Veneto), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 11 081 մարդ 2008 թվականի մարդահամարի տվյալների, բնակչության խտություն՝ 309 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 33080։ Հեռախոսային կոդ՝ 0434։
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0434 562205
էլեկտրոնային փոստ՝ info@comune.fiumeveneto.pn.it
Պաշտոնական կայք՝ http://www.comune.fiumeveneto.pn.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Գառնառվույտ Կարյագինի

Գառնառվույտ Կարյագինի (լատ.՝ Oxytropis karjaginii), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում


== Նկարագրություն ==
Բազմամյա, երկարամազ, մոխրագույն, անցողուն բույս է։ Տերևների երկարությունը 4-16 սմ է։ Տերևիկները 6-10 զույգ են, էլիպսաձև։ Ծաղկակիրների երկարությունը 5-25 սմ է և համարյա տերևներին հավասար են։ Ծաղկաբույլը գլխիկանման են, 4-8 ծաղիկներով։ Պսակը վառ ծիրանամանուշակագույն է, 11-14 մմ երկարությամբ։ Ունդերը երկարավուն են, թույլ կորացած։


== Տարածում ==
Հանդիպում է միայն Դարեղեգիսի ֆլորիստիկական շրջանում (Խաչիկ գյուղի շրջակայք, Այարի կիրճ, Սելիմի լեռնանցք)։ Հանդիպում է նաև Նախիջևանում, Հյուսիսարևելյան Անատոլիայում և Հյուսիսարևմտյան Իրանում։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1200-2500 մ բարձրությունների վրա։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված  տեսակ է։ Հայտնի է մեկ մասնատված պոպուլյացիա՝ 500 կմ²-ից պակաս տարածման և բնակության շրջանների մակերեսով։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Metrojet

Metrojet ռուսական ավիաընկերություն, իրականացնում է չարտերային թռիչքներ։ Ավիաընկերության գրասենյակը գտնվում է Մոսկվայում։ Հիմնված է Դոմոդեդովո օդանավակայանում։ Գլխավոր տնօրենն է Սերգեյ Մորդվինցևը։


== Պատմություն ==
Ավիաընկերությունը հիմնադրվել է 1993 թվականի մայիսի 17-ին։ Հիմնականում ավիաընկերությունը իրականացնում է կանոնավոր և չարտերային թռիչքներ, ինչպես նաև ապահովված է ուղղաթիռի շահագործումը ավիաընկերության կողմից։ Ավիաընկերությունը չվերթներ է իրականացնում հիմնականում հետևյալ երկրներում՝ Մոսկվա, Անապա, Բաքու, Վոլգոգրադ, Կիև, Դոնի Ռոստով, Սանկտ Պետերբուրգում, Սիմֆերոպոլ, Սոչի և այլն։ Ավիաընկերությանը պատկանող մի քանի ինքնաթիռները վարձակալված են, և չվերթներ են իրականացնում դեպի Իրան։ Ավիաընկերությունը շահագործում է Տու-154 և Տու-134 ինքնաթիռները, ինչպես նաև մի քանի տեսակի ուղղաթիռներ։ 2009 թվականից ավիաընկերությունը իրականացրել է համատեղ թռիչքներ S7 Airlines-ի հետ միասին։ 2011 թվականի սեպտեմբերի 26-ին ավիաընկերությունը իրականացրել է կանոնավոր չվերթ Անապայից Մոսկվա։ 2012 թվականի մայիսի 1-ին ավիաընկերությանը տվեցին նոր անվանում՝ Metrojet, որը մինչ այժմ պահպանվել է։ 2012 թվականին ավիաընկերությունը տեղափոխել է ավելի քան 733 691 ուղևոր, իսկ 2013 թվականին 1 187 785 ուղևոր։


== Չվերթը ==


== Չվերթի պատմությունը ==
Մինչև 2011 թվականի վերջը ավիաընկերությունը շահագործում էր Տու-154Մ Տու-154Բ2 և Տու-134 ինքնաթիռները։ Նույն թվականի սեպտեմբերին ավիաընկերությունը սկսեց թարմացնել իր նավատորմը, գնվեց երկու ինքնաթիռ Airbus A320 արտադրության։


== Ուղղություններ ==
 Ավստրիա
 Եգիպտոս
 Թուրքիա
 Իսպանիա
 Իտալիա
 Չեխիա
 Ռուսաստան
 Բուլղարիա
 Չեռնոգորիա
 Խորվաթիա
 Թունիս
 Սինգապուր
 Ադրբեջան
 Ուկրաինա
 Մեծ Բրիտանիա
 Վրաստան


== Պատահարներ ==


=== Տու-154-ի ավիավթար Մաշհադում ===
2010 թվականի հունվարի 24-ին Մաշհադի օդանավակայանից թռիչք է իրականացնում Տու-154Մ ինքնաթիռը։ Սակայն ինքնաթիռը վթարային վայէջք է կատարում։ Վթարի պատճառը հանդիսացել է վատ եղանակային պայմանները։ Վթարի հետևանքով 40 մարդ վիրավորվել է։


=== Տու-154-ի ավիավթար Սուրգութում ===
2011 թվականի հունվարի 1-ին Տու-154Բ ինքնաթիռը իրականացնում էր չվերթ Սուրգութից դեպի Մոսկվա։ Սակայն թռիչքի ընթացքում ինքնաթիռը դուրս է գալիս թռիչքուղուց, այնուհետև ինքնաթիռը հրդեհվում է։ Ավիավթարի հետևանքով երեք մարդ զոհվում է։


=== A321-ի ավիավթար Սիանյի թերակղզում ===
2015 թվականի հոկտեմբերի 31-ին վթարի է ենթարկվում Airbus A321 ինքնաթիռը, որը չվերթ էր իրականացնում Շարմ Էլ Շեյխից դեպի Սանկտ Պետերբուրգ։ Ինքնաթիռում գտնվում էր 224 մարդ (217 ուղևոր, այդ թվում 25 երեխա և 7 անձնակազմի անդամները)։ Վթարը տեղի է ունեցել Սինայի թերակղզու տարածքում։ Բոլոր 224 մարդիկ զոհվում են։ Պատճառը եղել է ահաբեկչական հարձակում, օգտագործելով ռումբ։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-05-07 at the Wayback Machine.
Ներքին Շորժա

Ներքին Շորժա, գյուղ Հայաստանի Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 11 կամ հարավ-արևելք, Մասրիկ գետի աջ ափին։


== Բնակչություն ==
Ըստ Հայաստանի 2011 թ. մարդահամարի արդյունքների՝ Ներքին Շորժայի մշտական բնակչությունը կազմել է 12, առկա բնակչությունը՝ 44 մարդ։ Մինչև 1989 թ. գյուղը բնակեցված է եղել ադրբեջանցիներով։ Ներքին Շորժայի բնակչության փոփոխությունը ժամանակի ընթացքում՝ ստորև.


== Տես նաև ==
Գեղարքունիքի մարզ


== Արտաքին հղումներ ==
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
(357) Նինինա

(357) Նինինա (անգլ.՝ Ninina), աստերոիդ աստերոիդների հիմնական գոտում։ Հայտնաբերվել է 1893 թվականի փետրվարի 11-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,151643 ա. մ., առավելագույնը մոտենում է 2,9193 ա. մ. հեռավորության վրա և հեռանում 3,384 ա. մ., իսկ Երկրի ուղեծրին Նինինա աստերոիդը նվազագույնը մոտենում է 1,9623 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2043,64 երկրային օրվա ընթացքում, իր ուղեծրով շարժվելով միջինում 0,176156 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,08° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(357) Նինինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրակոց

«Կրակոց», Ալեքսանդր Պուշկինի 1831 թվականին տպագրված կարճ պատմվածքներից է։ Այն Պուշկինի «Հանգուցյալ Իվան Պետրովիչ Բելկինի վիպակները» շարքի առաջին պատմվածքն է։ «Կրակոց»-ի պատմությունը տեղի է ունենում մի ռուսական գավառում գտնվող առաջապահ ուղեկալում, հետագայում նաև` ամառանոցում։
Պուշկինը քննարկում է պատվի, վրեժի և մահի թեմաները։ Պատմվածքում պատմվում է նախկին զինվոր Սիլվիոյի մասին, ով տարիներ անց դեռ հիշում է այն դեպքը, երբ նա խայտառակ եղավ մենամարտի ժամանակ։ Այդ դեպքի պատճառով էլ նա որոշել էր թողնել իր պաշտոնն ու թոշակի անցնել։ Վեց տարի անց նա պարզում է, որ իր հակառակորդը պատրաստվում է ամուսնանալ և որոշում է վրեժխնդիր լինել։


== Միջավայր ==
Պուշկինը ընտրել էր մի գավառ Ռուսաստանում, որպեսզի վայրը, որտեղ տեղի են ունենում պատմվածքի գործողությունները, ձանձրալի լինի կարդացողի համար։ Հեղինակը փոխարենը ուզում էր, որ կարդացողը կենտրոնանար սյուժեի և հերոսների անձնական զարգացման վրա։ Պատմվածքի երկրորդ մասը տեղի է ունենում Կոմսի՝ Սիլվիոյի հակառակորդի, առանձնատանը, որը մեծ ու շքեղ է և ուղիղ համեմատական Սիլվիոյի համեստ տան հետ։ Պուշկինը օգտագործում է Սիլվիոյի և կոմսի տների համադրությունը, որպեսզի ընդգծի Սիլվիոյի և կոմսի բնավորությունները։


== Ինքնակենսագրական տարրեր ==
Պուշկինի «Կրակոց»-ի մեջ կան որոշ տարրեր, որոնք կարող ենք կապել Պուշկինի կյանքի հետ, երբ նա դեռ երիտասարդ էր։ 1817 թվականին իր դպրոցական վերջին տարում նա ընկերացավ ռուս զինվորների հետ, ովքեր հսկում էին Պուշկինի դպրոցը Սանկտ Պետերբուրգում։ Նա հաճախ էր այս զինվորների հետ խմում և դրամախաղեր խաղում։ Այս ամենի շնորհիվ Պուշկինն ականատես եղավ 19-րդ դարի ռուս զինվորների պահվածքներին։ Նա նաև ապրել է գավառական Ռուսաստանում և ծանոթ է միջավայրին։ 1824-1826 թվականներին Պուշկինն ապրել է իր ընտանիքի հետ Միխայիլովսկայա առանձնատանը արևմտյան Ռուսաստանի գավառներում։ Նա այնտեղ մեծ մասամբ միայնակ էր, սակայն ընկերացել էր ընտանիքի բուժքրոջ հետ, ով հաճախ պատմում էր Պուշկինին հին ժողովրդական պատմվածքներ, որոնք ոգեշնչել են հետագայում իր գրած շատ պատմվածքներ։ Պուշկինը նաև ինքը մասնակցել է մենամարտերի. Սիլվիոյի և կոմսի առաջին մենամարտը հիմնված է Պուշկինի առաջին մենամարտերից մեկի վրա։ Կենսագիր Ռոբերտ Չենդլերը գրել է, որ մի անգամ նա բալեր էր ուտում, երբ իր հակառակորդը առաջին կրակոցը կատարեց։ Երբ Զուբովը՝ իր հակառակորդը, վրիպեց, Պուշկինն ուղղակի հեռացավ առանց կրակելու։ «Կրակոց»-ի մեջ կոմսը սկսեց բալեր ուտել մենամարտի ժամանակ, ինչը նյարդայնացրեց Սիլվիոյին։


== Ծանոթագրություններ ==
Մոկլյակի (գյուղ, Եմելչևի շրջան)

Մոկլյակի (ուկրաիներեն՝ Мокляки), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Մոկլյակի գյուղում բնակվում էր 433 մարդ։ Բնակավայրը զբաղեցնում է 1292 կմ² տարածք։ Բնակչության խտությունը կազմում էր 335,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենտատե սուլ Սևեզո

Լենտատե սուլ Սևեզո (իտալերեն՝ Lentate sul Seveso), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 14 774 մարդ է (ըստ 2005 թվականի տվյալներով)։ Բնակչության միջին խտությունը՝ 1136 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 20030։ Հեռախոսային կոդը՝ 0362։
Կոմունայի հովանավորն է Սուրբ Վիտուսը։ Տոնը նշվում է ամեն տարի հոկտեմբերի 14-ին։


== Արտաքին հղումներ ==
http://www.comune.lentatesulseveso.mi.it/ Archived 2010-01-06 at the Wayback Machine.


== Ծանոթագրություններ ==
Տասինո (գյուղ, Գուս-Խրուստալնի շրջան)

Տասինո (ռուս.՝ Та́сино), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օդորակիչ

Օդորակիչ կամ կոնդիցիոներ (լատ. conditio — պայման, վիճակ), օդի կոնդիցիոնման համակարգերում օդի մշակման և տեղափոխման ագրեգատ։ Տարբերում են ինքնավար (ներկառուցված սառնարանային մեքենաներով և էլեկտրական օդատաքացուցիչներով), ոչ ինքնավար (ցրտով և ջերմությամբ սնվում են արտաքին աղբյուրներից) և օդորակիչ-հասցնողներ (օդով սնվում են կենտրոնական օդորակիչից, իսկ ջերմությամբ՝ արտաքին աղբյուրից, օրինակ՝ ջերմային և սառնարանային կենտրոնական կայաններից)։ Ըստ հարմարադասման ինքնավար օդորակիչները լինում են՝ հորիզոնական, առանձին ագրեգատային և ուղղաձիգ, ոչ ինքնավարները՝ հորիզոնական և ուղղաձիգ, իսկ օդորակիչ-հասցնողները՝ օդափոխիչ և արտարկիչ։ 


== Պատմություն ==
Հետաքրքրական է, որ «Կոնդիցիոներ» բառն արտասանվել է դեռևս 1815 թվականին։ Անգլերենում «to condition» բառը նշանակում է «բերել լավ պայմանների կամ պայման, որի դեպքում կարելի է հասնել ցանկալի արդյունքի», այս դեպքում՝ մարդու համար խոնավության, ցրտի կամ տաքության կարգավորում։ Դեռևս 1815 թվականին ֆրանսիացի Ժանն Շաբանեսը ստացավ բրիտանական պատենտ, որը հնարավորություն էր տալիս կարգավորել խոնավությունը և տաքությունը բնակելի տներում։ Սակայն միայն 1902 թվականին ամերիկացի ինժեներ Ուիլիս Կարիերը (Willis Carrier) ստեղծեց առաջին օդորակիչը Նյու Յորքում գտնվող Բրուկլին տպագրատան համար։ Հատկանշական է, որ այն ոչ թե զով ջերմստիճան հաստատելու համար էր, այլ խոնավությունը կարգավորելու համար։ Վերջինս փչացնում էր կնիքի որակը։ Առաջին սենյակային օդորակիչը ստեղծվել է Ջեներալ էլեկտրիկ կազմակերպության կողմից 1929 թվականին։ 1958 թվականին ճապոնական Daikin կազմակերպությունը հեղափոխություն մտցրեց օդորակիչների արտադրության մեջ։ Նրանք ստեղծեցին առաջին տաքացուցիչ պոմպը, որը հնարավորություն տվեց օդորակիչներին ոչ միայն զովացնել, այլև տաքացնել սենյակը։ Իսկ ահա 1961 թվականին ճապոնական Տոշիբա ընկերությունը սկսեց օդորակիչների մասսայական արտադրություն, որոնք աշխատում էին սպլիտ համակարգով (split system)։
Խոսե դե Մադրասո

Խոսե դե Մադրասո (իսպ.՝ José de Madrazo y Agudo, ապրիլի 22, 1781(1781-04-22)[…], Սանտանդեր, Իսպանիա - մայիսի 8, 1859(1859-05-08), Մադրիդ, Իսպանիա), նեոդասական ժամանակաշրջանի իսպանացի նկարիչ։ Ֆեդերիկո և Լուի դե Մադրասոների հայրը։


== Կենսագրություն ==
Խոսե դե Մադրասոն ծնվել է Սանտանդերում։ Մադրիդում Կոսմե դե Ակունյայի և Գրեգորիո Ֆեռոյի հետ ուսանել է Սան Ֆեռնանդոյի գեղարվեստի թագավորական ակադեմիայում, ովքեր 19-րդ դարի սկզբում եղել են նույն ակադեմիայի ռեկտորներ։ Այնուհետև Մադրասոն մեկնել է Փարիզ, որտեղ սովորել է Ժակ Լուի Դավիդի ստուդիայում։ Կառլոս IV թագավորի հովանավորությամբ ստեղծել է «Լուկրեցիայի մահը» և հունա-հռոմեական պատմությունից այլ կտավներ։ Նապոլեոնյան ժամանակաշրջանում տեղափոխվել է Հռոմ, կարճ ժամանակատված անցկացրել բանտում, քանի որ հավատարմության երդում չի տվել Ֆրանսիայի Նապոլեոն II-ին որպես Հռոմի թագավոր։ Հռոմում ընդունվել է Սուրբ Լուկայի ակադեմիա։
Կառլոս IV թագավորը Խոսե դե Մադրասոյին նշանակել է Ֆեռնան VII թագավորի կողմից ստեղծված պալատական նկարչի պաշտոնում։ 1818 թվականին վերադարձել է Իսպանիա, ղեկավարել Սան Ֆեռնանդոյի ակադեմիան։ Մարկես դե Սանտա Կրուսի հետ միասին հիմնել են Մադրիդի Պրադոյի թանգարանը, որը Մադրասոն ղեակվարել է 1838-1857 թվականներին։
Մահացել է Մադրիդում։ Նրա կտավները գտնվում են Մադրիդի պատկերասրահներում, մեկ գործ գտնվում է Քուիրինալյան պալատում։


== Պատկերասրահ ==

		
		
		


== Ծանոթագրություններ ==


== Գրականություն ==
Madrazo, Pedro de (1872). Catálogo Descriptivo e Histórico del Museo del Prado de Madrid (Parte Primera: Escuelas Italianas y Españolas). Calle del Duque de Osuna #3; Original from Oxford University, Digitized May 1, 2007: M. Rivadeneyra. pp. 435–436.
(2486) Մեցախովի

(2486) Մեցախովի (անգլ.՝ Metsahovi), աստերոիդ աստերոիդների հիմնական գոտում։ Հայտնաբերվել է 1939 թվականի մարտի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,267902 ա. մ., առավելագույնը մոտենում է 2,0861 ա. մ. հեռավորության վրա և հեռանում 2,4497 ա. մ.։ Արեգակի շուրջ մեկ ամբողջական պտույտ է կատարում 1247,48 երկրային օրվա ընթացքում, իր ուղեծրով շարժվելով միջինում 0,288581 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2486) Մեցախովի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրդեհ Իմամ Հուսեյնի հիվանդանոցում

Հրդեհ Իմամ Հուսեյնի հիվանդանոցում, հրդեհ, որը տեղի է ունեցել 2021 թվականի հուլիսի 13-ի գիշերը «Իմամ Հուսեյն» հիվանդանոցում՝ Իրաքի հարավային Դի Կար նահանգի Էն Նասիրիա քաղաքում կորոնավիրուս ունեցող հիվանդների համար։
Հրդեհը տեղի է ունեցել հիվանդանոցի 70 մահճակալի նոր բաժանմունքում, որը կառուցվել է ողբերգությունից 3 ամիս առաջ։ Իրաքի առողջապահական համակարգը լավագույններից մեկն էր տարածաշրջանում, սակայն կոռուպցիայի, բազմամյա բռնության և ահաբեկչական գործունեության պատճառով առկա իրավիճակը գնահատվում է որպես վատ։


== Հրդեհ ==
Հրդեհը տեղի է ունեցել այն բաժանմունքում, որտեղ բուժում էին կորոնավիրուսով հիվանդներին։ Իրաքի առողջապահության նախարարությունում պաշտոնապես հաստատել են 60 մարդու մահվան փաստ։ Մինչ այդ լրատվամիջոցները հաղորդել էին 124 զոհի մասին։ Տուժել է ավելի քան 100 մարդ։ Իրաքում եռօրյա սուգ Է հայտարարվել։
Ողբերգությունից անմիջապես հետո հիվանդանոցի մոտ բախումներ են տեղի ունեցել հիվանդների հարազատների և իրավապահների միջև, զայրացած մարդիկ այրել են ոստիկանական մեքենաները։
«Ռոյթերս»-ի լրագրողի հետ անանունությամբ խոսող բժիշկն ասել է, որ հիվանդանոցում բացակայում էին անվտանգության միջոցները, ինչպիսիք են հրդեհային ազդասարքը կամ սպրինկլերային համակարգը։ Ըստ որոշ տեղեկությունների՝ հրդեհը բռնկվել է անսարք էլեկտրական մալուխով, որը խորացել է թթվածնային բալոններով, որոնք կարող էին պայթել։


== Հետաքննություն ==
Վարչապետ Մուստաֆա Ալ-Կազիմիի հանձնարարությամբ ստեղծվել է ողբերգության պատճառները հետաքննող հատուկ հանձնաժողով։ Դի Կար նահանգի վերաքննիչ դատարանն արդեն առողջապահության տարածաշրջանային դեպարտամենտի 13 աշխատակիցների, այդ թվում՝ դեպարտամենտի տնօրեն Սադամ ալ-Տավիլի ձերբակալման հրաման է տվել։
Սադամ աթ-Տավիլ նահանգի առողջապահության նախարարը հրաժարականի դիմում է ներկայացրել։ Վարկածներից մեկի համաձայն՝ հրդեհը տեղի է ունեցել թթվածնային բալոնի հետ ոչ պատշաճ վերաբերմունքի պատճառով, ինչի հետևանքով պայթյուն է տեղի ունեցել։ Որպես պատճառ կոչվում էր նաև կարճ միացում։


== Տես նաև ==
Պայթյուն Իբն ալ Հաթիբ հիվանդանոցում, մահացու հրդեհ Է Բաղդադի կորոնավիրուսով հիվանդների հիվանդանոցում, որը տեղի է ունեցել ապրիլի 24-ին։


== Ծանոթագրություններ ==
Կրկին դու

«Կրկին դու» (անգլ.՝ You Again) ռեժիսոր Էնդի Ֆիկմենի ֆիլմերից, որի գլխավոր դերերը մարմնավորում են Քրիստեն Բելը, Ջեյմի Լի Կերտիսը, Սիգուրնի Ուիվերը, Օդեթ Էննեբեյլը, Վիկտոր Գարբերը, Բեթի Ուայթը, Ջեյմս Վոլկը, Քրիստին Չենոուեթը, Շոն Ուինգը, Կայլ Բորնհեյմերը։


== Սյուժե ==
Հաջողակ PR-մենեջեր Մարնին գալիս է եղբոր հարսանիքին։ Պարզվում է, որ եղբայրը պատրաստվում է ամուսնանալ մի աղջկա հետ, որը դպրոցական տարիներին նսեմացրել և ծիծաղել է Մարնիի վրա։ Իրավիճակն էլ ավելի է բարդանում, րեբ պարզվում է, որ այդ աղջկա մորաքույրն էլ իր հերթին եղել է Մարնիի մոր դպրոցական տարիների մղձավանջը։ Եվ վերքերը կրկին թարմանում են այս հիասքանչ կատակերգությունում։


== Դերերում ==


== Ծանոթագրություններ ==


== Արտաքին հղումներ ==
Կրկին դու(անգլ.) ֆիլմը Internet Movie Database կայքում
«Կրկին դու»(ռուս.) ֆիլմը ԿինոՊոիսկ կայքում։
Մակար Մեծ

Մակար Մեծ (Մակար Եգիպտացի, 300 կամ 301, Lower Egypt, Եգիպտոս - 391, Wadi El Natrun, Բուհեյրա, Եգիպտոս), քրիստոնյա գրող, ճգնավոր, ընդհանրական եկեղեցու սուրբ։ 30 տարեկանից աշակերտել է Անտոն Անապատականին։ Ներկա էր լինում Անտոնի երկարատև զրույցներին, որոնցով վերջինս խրատում էր ճգնավորությանը նվիրված անապատական եղբայրներին։ Աչքի է ընկել խոնարհությամբ և ճգնություններով։
60 տարվա ճգնությունների ընթացքում գրել է բազմաթիվ խրատական զրույցներ և ուղերձներ։


== Ծանոթագրություններ ==


== Արտաքին հղումներ ==
Մակար Մեծի խրատները Archived 2022-02-23 at the Wayback Machine.
Slack

Slack, կորպորտիվ մեսենջեր։ Փորձնական տարբերակը թողարկվել է 2013 թվականի օգոստոսիին, հրապրակային թողարկումը կայացել է 2014 թվականի փետրվարի 12-ին։ Փորձարկման առաջին օրը գրանցվել են ավելի քան 8 հազար ընկերություն։ 2015 թվականի հունիսի տվյալներով, Slack-ից օրական օգտվում է ավելի քան 1,1 միլլիոն մարդ։ Slack-ը դարձավ պատմության ամենաարագ զարգացող բիզնես ծրագիրը ողջ պատմության մեջ։


== Պատմություն ==
Slack-ը, որը դիրքորաշվել էր որպես «Skype-ի սպանող», ստեղծվել է Ստյուրտ Բատտերֆիլդի կողմից, ով լուսանկարչական Flickr հոսթինգի համահիմնադիրներից է։ Բատտերֆիլդը 2009 թվականին հիմնել էր Tiny Speck ընկերությունը, որը մշակել է Glitch առցանց խաղը։ Խաղը թողարկվել է 2011 թվականի սեպտեմբերին, սակայն փակվել է 2012 թվականին քանի, որ այն չուներ հայտնություն։ Խաղի մշակման ընթացքում, ստեղծվել էր հաղորդագրությունների փոխանակման համար նախատեսված գործիքը, որն էլ հանդիսանում է Slack-ի նախատիպը։
2014 թվականի փետրվարին Slack-ը թողարկվեց 16 մարդու կողմից, մեկ տարի անց ընկերությունը ընդլայնվեց դառնալով 105 մարդ։
2015 թվականի փետրվարին տեսահենները մի քանի օրվա ընթացքում հասանելիություն ստացան օգտատերերի տվյալների բազային։ Այդ մասին հայտնի դարձավ մարտի 27-ին, երբ ընկերությունը հայտարարեց երկու աստիճանի վավերացման մասին։


== Հնարավորություններ ==
Slack-ը մեկ ընդհանուր պատուհանի մեջ է հավաքում ընդհանուր քննարկման թեմաները և անձնական հաղորդագրությունները, ունի իր սեփական հոսթինգը, լուսանկարների դիտման ռեժիմ և թույլ է տալիս կատարելի որոնում ողջ հաղորդագրությունների մեջ մի անգամից։ Slack-ը իր մեջ է ինտեգրում 100 կողմնակի ծառայություններ, ինչպիսին են օրինակ Dropbox, Google Drive, GitHub, Google Docs, Google Hangouts, Twitter, Trello, MailChimp, Heroku, Jira և այլն։
Slack-ի անվճար տարբերակը ապահովում է անսահմանափալ թվով օգտատերեր, 10 ներքին ծառայությունների ինտեգրում և մինչև 10 հազար հաղորդագրություն ունեցող արխիվներում որոնման հնարավորություն։ Վճարովի տարբերակներում՝ 6,67 USD (Standard) և 12,5 USD (Plus) դիմաց օգտատիրոջը համար հանվում են սահմանափակումները և հայտնվում է հավելյալ հնարավորություններ։ Ըստ ընկերության տվյալների 2015 թվականի հուլիսի տվյալներով ընկերությունը ուներ ավելի քան 300 հազար վճարովի տարբերակից օգտվող հաճախորդներ։ Վճարովի տարբերակից են օգտվում մի շարք հայտնի ընկերություններ, ինչպիսք են օրինակ՝  Vox Media, Buzzfeed, Medium, Expedia, Intuit, Dow Jones, eBay, PayPal, Wall Street Journal, Rdio, Pandora, GoDaddy, Sony, Dell, AOL, Lonely Planet, Stripe, Airbnb, Adobe, Behance։


== Աջակցվող օպերացիոն համակարգեր ==
2017 թվականի օգոստոսի 30-ի տվյալներով Slack-ը հասանելի է հետևյալ օպերացիոն համակարգերի համար․

Windows
macOS
Անդրոիդ
Լինուքս
iOS
Windows Phone։Ինչպես նաև Slack-ը հասանելի է ցանկացած ժամանակակից դիտարկչի համար։


== Ծանոթագրություններ ==


== Արտաքին հղղումներ ==
Slack-ի պաշտոնական կայք(անգլ.)
OWN

OWN («Oprah Winfrey Network»), ամերիկյան հեռուստաընկերություն, հիմնվել է հայտնի հեռուստահաղորդավարուհի Օպրա Ուինֆրիի կողմից։ Հեռարձակվում է 2011 թվականի հունվարի 1-ից ԱՄՆ կաբելային ցանցերում։ 2013 թվականի դրությամբ հեռուստաալիքը ունի 80 միլիոն բաժանորդ։ Հեռուստաալիքը հիմնականում ցուցադրում է ժամանցային հաղորդումներ, ռեալիթի-շոուներ, թոկ-շոուներ։
Հայտնի «Օպրա Ուինֆրիի շոու»-ն հեռարձակվում էր 25 տարի, և փակվել է 2011 թվականի աշնանը։ Օպրա Ուինֆրին հերքել է տարածված տեղեկությունները, որ շարունակելու է վարել հաղորդաշարը իր սեփական հեռուստաալիքով, սակայն նշել է, որ պատրաստում է նոր հաղորդաշար, որը ցուցադրվելու է շաբաթական 2-3 անգամ։


== Արտաքին հղումներ ==
Պաշտոնական կայք (անգլ.)
IMDb (անգլ.)


== Ծանոթագրություններ ==